เงินบาทอ่อน เปิดตลาดที่ 32.29 บาทต่อดอลลาร์
เงินบาทเปิดตลาด 32.29 บาทต่อดอลลาร์ อ่อนค่า ตลาดกังวลสถานการณ์ยูเครนตึงเครียด-โควิดในประเทศ
22 ก.พ. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.29 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 32.12 บาท/ดอลลาร์ เนื่องจากมีแรงซื้อดอลลาร์และเยนในตลาดโลก หลังนักลงทุนกังวลต่อสถานการณ์ยูเครนจากการที่ประธานาธิบดีปูตินลงนามรับรองเอกราชของสองแคว้นในยูเครน ทำให้คาดการณ์ว่าทางสหรัฐจะมีมาตรการคว่ำบาตรออกมาประกอบกับมีปัจจัยในประเทศจากความกังวลต่อสถานการณ์การแพร่ระบาดของโควิด-19"บาทอ่อนค่าจากเย็นวานนี้ไปมาก หลังตลาดกังวลเรื่องสถานการณ์ยูเครนและสถานการณ์โควิด-19 ในประเทศ ทำให้นักลงทุนลดความเสี่ยงหันไปถือครองดอลลาร์และเยน" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 32.20 - 32.40 บาท/ดอลลาร์